Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: a szerzõi jogról szóló 1999. évi LXXVI. törvény (a továbbiakban: Szjt.) 20. § (1) és (2) bekezdése alapján a kép-,
Paragraph Index: 1909

3. A védjegy és a hordozó használata A gyártó, illetve a vám fizetésére kötelezett személy a védjegyet hordozó címkét az üres hang-, illetve képhordozó forgalomba hozatalát megelõzõen jogosult és köteles könnyen észlelhetõ módon a hang-, illetve képhordozón a címke sérülése nélkül eltávolíthatatlanul elhelyezni (felragasztani), egyéb körben a védjegyet nem használhatja. A védjegy használatát harmadik személynek nem engedélyezheti, és a hordozón el nem helyezett (fel nem ragasztott) hologramos címkét harmadik személy birtokába/használatába nem adhatja. A védjegy használatáért (a hologramos címkéért) sem a gyártó, illetve a vám fizetésére kötelezett személy, sem más személy ellenértéket nem kérhet és nem fogadhat el. A védjegyhasználati engedély hatálya az elsõ jogszerû forgalomba hozatallal megszûnik. ARTISJUS Magyar Szerzõi Jogvédõ Iroda Egyesület * * * Az ARTISJUS által megállapított szerzõi jogdíjakat az Szjt. 90. § (2) bekezdése alapján jóváhagyom: Budapest, 2002. december 20. Görgey Gábor s. k., a nemzeti kulturális örökség minisztere 2002/162. szám A Magyar Szerzõi Jogvédõ Iroda Egyesület (ARTISJUS) k ö z l e m é n y e irodalmi és zenemûvek nem színpadi nyilvános elõadásáért, kereskedelmi célból kiadott hangfelvételek, vagy arról készült másolatok nyilvánossághoz közvetítéséért, rádió- vagy televízió-mûsorok egyidejû változatlan, a nyilvánossághoz történõ továbbközvetítéséért, valamint a színpadra szánt irodalmi és zenedrámai mûvek, jeleneteik vagy keresztmetszeteik kivételével az irodalmi és zenemûvek sugárzás útján, vezetékkel vagy egyéb módon a nyilvánossághoz történõ közvetítéséért fizetendõ szerzõi jogdíjakról Az ARTISJUS a szerzõi jogról szóló 1999. évi LXXVI. törvény 16. § (1) bekezdésében, 25. § (1) bekezdésében,

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes